# Com s´inicia el procediment per aconseguir l´habilitació excepcional o l´habilitació provisional? On puc trobar el formulary per sol.licitar l´habilitació excepcional o provisional?

# El tràmit es pot fer per internet o bé presencialment. Per fer-ho presencialment cal demanar cita prèvia a la [Xarxa d’Oficines de Gestió Empresarial](http://canalempresa.gencat.cat/xarxa-oge) (a les OGE per internet i a les OGE-Cambra per telèfon). Trobareu tota la informació i els formularis a [Tràmits Gencat](http://web.gencat.cat/ca/tramits/tramits-temes/21735_Habilitacio-excepcional-i-habilitacio-provisional-del-personal-auxiliar-datencio-a-persones-en-situacio-de-dependencia?category=761239d4-a82c-11e3-a972-000c29052e2c) i a [Canal Empresa](http://canalempresa.gencat.cat/ca/integraciodepartamentaltramit/tramit/PerTemes/21735_Habilitacio-excepcional-i-habilitacio-provisional-del-personal-auxiliar-datencio-a-persones-en-situacio-de-dependencia?category).

# On s´ha de presentar el formulari de sol.licitud?

Hi ha dues alternatives:

1. Una vegada emplenat el formulari, es pot presentar **electrònicament**junt amb la documentació corresponent al portal corporatiu de tramitació Canal empresa ([http://canalempresa.gencat.cat](http://canalempresa.gencat.cat/)) o a l’apartat Tràmits del web de la Generalitat de Catalunya ([http://tramits.gencat.cat](http://tramits.gencat.cat/)).
2. Els formularis de sol·licitud també es poden presentar **presencialment**, **concertant una cita prèvia**, a la Xarxa d’Oficines de Gestió Empresarial (<http://canalempresa.gencat.cat/xarxa-oge>).

La sol·licitud de cita prèvia a les oficines de gestió empresarial (OGE) s’ha de fer per internet (Serveis Socials. dependència. Habilitació professionals de la dependència. Seleccionar oficina).

La sol·licitud de cita prèvia a les oficines OGE-Cambra s’ha de fer per via telefònica.

[Relació d’oficines de gestió empresarial](http://canalempresa.gencat.cat/ca/tramits-i-formularis/serveis-de-tramitacio/xarxa-oficines-oge/)

# Quans tipus de s.licitud d´habilitació existeixen?

Hi ha tres tipus de sol·licituds d’habilitació:

* **Model FAM024SOLB**: per fer la sol·licitud d’habilitació provisional del personal auxiliar d’atenció a les persones en situació de dependència.
* **Model FAM024SOLC**: per fer la sol·licitud d’habilitació excepcional del personal auxiliar d’atenció a les persones en situació de dependència.
* **Model FAM024SOLD**: per fer la sol·licitud d’habilitació excepcional del personal auxiliar d’atenció a les persones en situació de dependència que tenen algun dels supòsits que estableix l’Ordre vigent per la qual es regula la qualificació i l’habilitació professionals. Aquest model és opcional i s’adreça a les persones que vulguin tenir una habilitació professional per poder treballar fora de Catalunya.

# Quí certifica l´habilitació excepcional o provisional?

L’Oficina de Gestió Empresarial (OGE), una vegada revisada la sol·licitud i la documentació presentada, emet el certificat que determina si la persona sol·licitant compleix els requisits per obtenir l’habilitació professional, ja sigui excepcional o provisional, per a l’ocupació sol·licitada.

La tramitació de la sol·licitud finalitza amb l’emissió del certificat. El certificat de l’habilitació s’ha d’emetre en un termini de 3 mesos. En el cas que les dades aportades no acreditin el compliment dels requisits, no s’emet el certificat.  
  
En cas de no complir amb els requisits, es comunicarà a la persona sol·licitant la impossibilitat d'emetre el certificat d'habilitació professional. Aquesta comunicació es farà a través d'un apunt a la carpeta de Canal Empresa, si la tramitació és electrònica, i si aquesta és presencial i la persona sol·licitant ho demana, se li facilitarà aquesta informació en suport paper.

# Quína documentació he d´aportar per sol.licitar l´habilitació excepcional?

**Aportar correctament la documentació sol·licitada facilita la gestió del tràmit.**

Juntament amb el formulari de sol·licitud, les persones interessades a sol·licitar l’habilitació excepcional han d’aportar la documentació que es determina a continuació segons la seva situació laboral:

**Justificació de la vida laboral:**

* **Per a treballadors assalariats:**  
  + Certificat de la Tresoreria General de la Seguretat Social, en què constin l’empresa, la categoria laboral i el període de contractació (es pot sol·licitar en línia a la Seu electrònica de la Seguretat Social (<https://goo.gl/oqyzC9>) o presencialment a les seves oficines).
  + Contracte de treball o certificat de l’empresa, en què constin la durada dels períodes de prestació, l’activitat desenvolupada i les dates.
  + Còpia del NIE vigent.

* **Per a treballadors autònoms:**  
  + Certificat de la Tresoreria General de la Seguretat Social dels períodes d’alta a la Seguretat Social en el règim especial corresponent (es pot sol·licitar en línia a la Seu electrònica de la Seguretat Social (<https://goo.gl/oqyzC9>) o presencialment a les seves oficines).
  + Declaració responsable de la descripció de l’activitat desenvolupada relacionada amb l’ocupació que es vol habilitar i l’interval de temps durant el qual s’ha desenvolupat d’acord amb les dades que indica el certificat de la Tresoreria General de la Seguretat Social.
  + Còpia del NIE vigent.

**Justificació de la formació:**

Només per a persones que **NO acumulin** una experiència laboral d’almenys 3 anys i, com a mínim, 2.000 hores treballades en els darrers 12 anys:

Certificat de la formació relacionada amb les competències professionals, amb un mínim de 300 hores. En el certificat hi ha de constar els continguts del curs, les hores de formació i les dates en què es va dur a terme.

No es valoren els cursos d’una durada inferior a 10 hores, ni l’assistència a jornades, simposis, trobades i esdeveniments similars, ni tampoc els certificats o diplomes en els quals no consti el que s’especifica en el paràgraf anterior.

# Quína documentació he d´aportar per sol.licitar l´habilitació provisional?

**Aportar correctament la documentació sol·licitada facilita la gestió del tràmit.**

Juntament amb el formulari de sol·licitud, les persones interessades a sol·licitar l’habilitació provisional han d’aportar la documentació que es determina a continuació segons la seva situació laboral:

* **Per a treballadors assalariats:**  
  + Declaració responsable conforme es compromet a participar en els processos d’avaluació i acreditació de l’experiència laboral que es convoquin o a fer la formació vinculada als corresponents certificats de professionalitat o títols de formació professional fins al 31 de desembre de 2022.
  + Certificat de la Tresoreria General de la Seguretat Social, en què constin l’empresa, la categoria laboral i el període de contractació (es pot sol·licitar en línia a la Seu electrònica de la Seguretat Social (<https://goo.gl/oqyzC9>) o presencialment a les seves oficines).
  + Contracte de treball o certificat de l’empresa, en què constin la durada dels períodes de prestació, l’activitat desenvolupada i les dates.
  + Còpia del NIE vigent.

* **Per a treballadors autònoms:**  
  + Declaració responsable conforme es compromet a participar en els processos d’avaluació i d’acreditació de l’experiència laboral que es convoquin o a fer la formació vinculada als corresponents certificats de professionalitat o títols de formació professional fins al 31 de desembre de 2022.
  + Certificat de la Tresoreria General de la Seguretat Social dels períodes d’alta a la Seguretat Social en el règim especial corresponent (es pot sol·licitar en línia a la Seu electrònica de la Seguretat Social (<https://goo.gl/oqyzC9>) o presencialment a les seves oficines).
  + Declaració responsable de la descripció de l’activitat desenvolupada relacionada amb l’ocupació que es vol habilitar i l’interval de temps durant el qual s’ha desenvolupat d’acord amb les dades que indica el certificat de la Tresoreria General de la Seguretat Social.
  + Còpia del NIE vigent.

# Quí és el termini per responder les sol.licituds d´habilitació?

# El certificat de l’habilitació s’ha d’emetre en un termini de 3 mesos. En el cas que les dades aportades no acreditin el compliment dels requisits, no s’emet el certificat. En cas de no complir amb els requisits, es comunicarà a la persona sol·licitant la impossibilitat d'emetre el certificat d'habilitació professional. Aquesta comunicació es farà a través d'un apunt a la carpeta de Canal Empresa, si la tramitació és electrònica, i si aquesta és presencial i la persona sol·licitant ho demana, se li facilitarà aquesta informació en suport paper.

# Qué passa si no sol.licito l´habilitació excepcional o provisional I no tinc la formació extinguida?

Les persones, sense titulació o certificació oficial, que no hagin sol·licitat una habilitació o altra dins del termini establert  no podran seguir treballant ni se les podrà contractar com a auxiliar d’atenció a la dependència. Sol·licitar l’habilitació, dins el termini establert, és imprescindible per poder treballar.

Els professionals que han obtingut l’habilitació provisional tenen com a data límit el 31 de desembre de 2022 per passar per un procés d’acreditació de l’experiència laboral o finalitzar una formació.

# Té algún cost econòmic obtenir l´habilitació excepcional o l´habilitació provisional?

El tràmit per obtenir qualsevol de les dues habilitacions és gratuït.

# Els professionals que tenen alguns títols o certificats qe s´indiquen a l´annex de l´Ordre vàlids només a Catalunya I amb experiència laboral abans del 31 de desembre de 2017 també poden demanar l´habilitació excepcional?

**Sí,** encara que per treballar a Catalunya no sigui necessari, es recomana que la sol·licitin, ja que l’habilitació excepcional és vàlida per poder treballar a tot l’Estat espanyol.

A) Persones que disposin d’algun dels títols establerts de l’annex de l’Ordre i puguin acreditar 2 anys d’experiència abans del 31 de desembre de 2017 en l’ocupació per la qual sol·liciten l’habilitació excepcional:

* Treballadors assalariats:
  + Còpia del NIE vigent.
  + Certificat de la Tresoreria General de la Seguretat Social, en què constin l’empresa, el grup professional i el període de contractació.
  + Contracte de treball o certificat de l’empresa, en què constin la durada dels períodes de prestació, l’activitat desenvolupada i les dates.
  + Títol de cicle formatiu de grau mitjà o superior de formació professional o títol universitari de diplomatura, llicenciatura o grau.

* Treballadors autònoms:  
  + Còpia del NIE vigent.
  + Certificat de la Tresoreria General de la Seguretat Social dels períodes d’alta a la Seguretat Social en el règim especial corresponent.
  + Declaració responsable de la descripció de l’activitat desenvolupada relacionada amb l’ocupació que es vol habilitar i l’interval de temps durant el qual s’ha desenvolupat d’acord amb les dades que indica el certificat de la Tresoreria General de la Seguretat Social.
  + Títol de cicle formatiu de grau mitjà o superior de formació professional o títol universitari de diplomatura, llicenciatura o grau.

B) Persones que disposin d’algun dels certificats de reconeixement de l’experiència laboral de l’annex d’aquesta Ordre abans del 31 de desembre de 2017:

* Còpia del NIE vigent.
* Certificat de reconeixement de l’experiència laboral en què constin les unitats de competència reconegudes o els crèdits validats o els mòduls professionals corresponents a l’ocupació per la qual sol·liciten l’habilitació excepcional.

Puc demanar més d´una habilitació, sigui excepcional o provisional?

**Sí**, s’ha de fer una sol·licitud per a cada ocupació. L’habilitació serà excepcional o provisional segons el temps de treball o hores de formació en cada una de les ocupacions.